ช่วยสรุปเรื่อง "เงินบาทแข็งค่า เกิดจากการเก็งกำไรหรือไม่" ให้หน่อยค่ะ
ว่ากันด้วยสถิติที่ผ่านมา ค่าเงินบาท ต่อดอลลาร์สหรัฐมีลักษณะ January Effect อยู่พอควร กล่าวคือ เดือนมกราคมใน 10 ปีที่ผ่านมา มี 7 ครั้งที่เงินบาทแข็งค่า โดยมกราคม ปี 2018 เงินบาทแข็งค่า 3.8% แต่ปีนี้มีความพิเศษ เพียงแค่ครึ่งเดือน เงินบาทเราแข็งค่ากว่า 5% ถือเป็นสกุลเงินที่แข็งค่าเป็นอันดับ 2 ของโลก เป็นรองเพียงรูเบิลรัสเซีย ซึ่งผู้เขียนเห็นว่ามีประเด็นน่าสนใจน่าแลกเปลี่ยนถกเถียงดังนี้ครับ เงินบาทแข็งค่า เกิดจากการเก็งกำไรหรือไม่ เมื่อจับสัญญาณของอัตราดอกเบี้ยเงินบาทนอกประเทศ (Offshore Thai Baht FX Swap Market) และการเข้าซื้อบอนด์อายุสั้นๆ ของนักลงทุนต่างชาติ ก็สามารถฟันธงได้ว่ามีการเก็งกำไรส่วนต่างอัตราดอกเบี้ย (Interest Rate Arbitrage) แน่นอน และหากพิจารณาจากความเห็นของสำนักวิจัยทั้งในและต่างประเทศที่ล้วนมีมุมมองต่อเงินบาทในด้านแข็งค่า การเก็งกำไรค่าเงิน (FX Speculation) นั้นก็น่าจะผสมโรงเข้ามาไม่มากก็น้อย ทั้งจากผู้เล่นในและนอกประเทศ อันเป็นธรรมชาติของตลาดการเงิน อย่างไรก็ตาม ผู้ที่ขายเงินดอลลาร์ตั้งแต่ต้นปีนี้ไม่ได้มีเพียงนักเก็งกำไรค่าเงิน ตัวเลขของตลาดหลักทรัพย์แห่งประเทศไทยชี้ว่า เรามียอดซื้อสุทธิของนักลงทุนต่างชาติในตลาดหลักทรัพย์ราว 18 พันล้านบาท ซึ่งจะเรียกว่าเป็นการเก็งกำไรค่าเงินอาจจะยังก้ำกึ่ง ด้านสมาคมตลาดตราสารหนี้ไทย เรายังมียอดซื้อสุทธิของนักลงทุนต่างชาติในตลาดตราสารหนี้ ที่เป็นพันธบัตรอายุยาวกว่า 1 ปี (ไม่รวมบอนด์สั้นๆ อายุต่ำกว่า 1 ปี) อีก 5 พันล้านบาท นักลงทุนที่ซื้อบอนด์ยาวๆ อายุ 30 ปี, 50 ปี ซึ่งไม่ได้มีสภาพคล่องดี ไม่สามารถออกตัวแบบตีหัวเข้าบ้าน ก็ไม่อาจเรียกว่าเป็นการเก็งกำไร ไหนจะกลุ่มผู้ส่งออกทั้งไทยและเทศที่เจ็บปวดกับรายได้และกำไรที่หดหายในแต่ละวันทำการ และไม่อาจเพียงแค่นั่งดูกราฟในจอมอนิเตอร์ ก็หลับตาขายดอลลาร์ออกไปก่อน ส่วนหนึ่งก็ยังดี ด้านผู้นำเข้าที่เป็นผู้รับประโยชน์ในศึกนี้อาจเปลี่ยนใจดึงคำสั่งซื้อดอลลาร์ออกไปก่อน หรือซื้อน้อยกว่าความจำเป็นปกติ ไหนก็มีการขายดอลลาร์ที่เกี่ยวเนื่องจากราคาทองคำที่วิ่งทำสถิติสูงสุดในรอบ 8 เดือน ไม่รวมตัวเลขเงินทุนไหลเข้าด้านอื่นๆ ที่จะต้องรอตัวเลขสรุปและประกาศออกสู่สาธารณะในเดือนถัดๆ ไป ซึ่งภาพนักท่องเที่ยวชาวจีนเต็มศาลพระพรหมฯ ก็น่าจะเดาว่าเป็นด้านไหลเข้าสุทธิ ทั้งหมดนี้จึงเห็นได้ว่าการขายเงินดอลลาร์เป็นมาฆะบูชาในตลาดอัตราแลกเปลี่ยน ที่มากันหมดทุกผู้เล่น ครบทุกองค์คณะ โดยมีแรงขับเคลื่อนขนาดใหญ่รองรับอยู่ข้างหลัง นั่นคือการอ่อนค่าของเงินดอลลาร์สหรัฐต่อทุกสกุลเงินส่วนใหญ่ทั่วโลก การสวนทิศทางคลื่นลมแรงในบริบทเช่นนี้จึงเป็นได้เพียงเสียงส่วนน้อยที่หาผู้ร่วมทางยาก
ค่าเงินบาทเดือนมกราคมใน 10 ปีที่ผ่านมา มี 7 ครั้งที่ค่าเงินบาทแข็ง เงินบาทแข็งค่า เกิดจากการเก็งกำไรส่วนต่างอัตราดอกเบี้ย หากพิจารณาจากความเห็นของสำนักวิจัยล้วนมีมุมมองต่อเงินบาทในด้านแข็งค่า การเก็งกำไรค่าเงินก็จะผสมโรงเข้ามา ตัวเลขของตลาดหลักทรัพย์แห่งประเทศไทยชี้ว่า ยอดซื้อสุทธิของนักลงทุนต่างชาติในตลาดหลักทรัพย์เป็น 18 พันล้านบาท ซึ่งเป็นการเก็งกำไรค่าเงินที่อาจก้ำกึ่ง ด้านสมาคมตลาดตราสารหนี้ไทย มียอดซื้อสุทธิของนักลงทุนต่างชาติในตลาดตราสารหนี้ที่เป็นพันธบัตรอายุยาวกว่า 1 ปี ผู้ส่งออกเจ็บปวดกับรายได้และกำไรที่หดหาย ส่วนผู้นำเข้าที่ได้ประโยชน์อาจเปลี่ยนใจดึงคำสั่งซื้อดอลลารไปก่อน หรือซื้อน้อยกว่าความจำเป็น มีการขายดอลลาร์ที่เกี่ยวเนื่องจากราคาทองคำ ไม่รวมตัวเลขเงินทุนไหลเข้าด้านอื่นๆ ที่ต้องรอตัวเลขสรุปและประกาศออกสู่สาธารณะ เห็นได้ว่าการขายเงินดอลลาร์เป็นมาฆะบูชาในตลาดอัตราแลกเปลี่ยน โดยมีแรงขับเคลื่อนขนาดใหญ่คือ การอ่อนค่าของเงินดอลลาร์สหรัฐต่อทุกสกุลเงินส่วนใหญ่
2.การวิเคราะห์ทางการเงิน & เศรษฐศาสตร์การเงิน,4.ข่าวเศรษฐกิจและการเงิน,5.ความรู้ทางการเงิน